O‘zbekiston Respublikasi Markaziy banki tomonidan O‘zbekiston Respublikasi davlat mustaqilligining o‘ttiz yilligiga bag‘ishlangan esdalik tangalarining chiqarilishi to‘g‘risida

O‘zbekiston Respublikasi Markaziy bankining O‘zbekiston Respublikasi davlat mustaqilligining o‘ttiz yilligiga bag‘ishlangan esdalik tangalarini chiqarish bo‘yicha taklifini ko‘rib chiqib, “O‘zbekiston Respublikasining Markaziy banki to‘g‘risida”gi O‘zbekiston Respublikasi Qonunining 40-moddasiga muvofiq O‘zbekiston Respublikasi Oliy Majlisi Senatining Kengashi qaror qiladi:
 1. O‘zbekiston Respublikasi davlat mustaqilligining o‘ttiz yilligiga bag‘ishlangan esdalik tangalarining namunalari va dizaynlari ma’qullansin.
 2. O‘zbekiston Respublikasi Markaziy banki O‘zbekiston Respublikasi davlat mustaqilligining o‘ttiz yilligiga bag‘ishlangan esdalik tangalarining muomalaga chiqarilishi to‘g‘risidagi xabar, shuningdek ularning tavsiflarini ommaviy axborot vositalarida e’lon qilsin.
 3. Mazkur Qarorning ijrosini nazorat qilish O‘zbekiston Respublikasi Oliy Majlisi Senati Raisining birinchi o‘rinbosari S. Safoyev zimmasiga yuklansin.
 4. Ushbu Qaror qabul qilingan kundan e’tiboran kuchga kiradi.